Γεγονότα Αυγούστου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2022, συνοδευόμενα από τις πηγές μέσω των οποίων μεταδόθηκαν. 

## 1 Αυγούστου
**Πόλεμος και επιθέσεις**
*Πόλεμος κατά της Τρομοκρατίας
**Σε αμερικανική επίθεση με τηλεκατευθυνόμενο (drone) στην Καμπούλ σκοτώνεται ο Αϊμάν Αλ Ζαουάχρι, ηγέτης της Αλ Κάιντα και διάδοχος του Οσάμα μπιν Λάντεν από το 2011. Η αεροπορική επιδρομή είναι επίσης η πρώτη αμερικανική στρατιωτική δράση στο Αφγανιστάν μετά την κατάληψη του Αφγανιστάν από τους Ταλιμπάν πέρυσι. (''The Washington Post'') (BBC News)

**Επιχείρηση και οικονομία**
*Ρωσική εισβολή στην Ουκρανία 2022
**Το πρώτο πλοίο με ουκρανικά σιτηρά φεύγει από το λιμάνι της Οδησσού έπειτα από συμφωνία που υπογράφηκε με τη Ρωσία. Το υπό σημαία Σιέρα Λεόνε πλοίο *Razoni* έχει προορισμό τον Λίβανο.. (DW)

**Καταστροφές και δυστυχήματα**
*Πλημμύρες στις Ηνωμένες Πολιτείες Ιουλίου 2022
**Ο απολογισμός των νεκρών από τις συνεχιζόμενες καταστροφικές πλημμύρες σε Κεντάκι και Βιρτζίνια στις Ηνωμένες Πολιτείες, αυξάνεται σε 33 με 37 άτομα να αγνοούνται. (''Lexington Herald Leader'')
*Είκοσι τέσσερις άνθρωποι σκοτώνονται ύστερα από σφοδρές πλημμύρες στην ανατολική Ουγκάντα. (Reuters)
*Εννέα άνθρωποι σκοτώνονται και 76 τραυματίζονται μετά από έκρηξη βυτιοφόρου καυσίμων στην Μπεντ Μπάγια της Λιβύης. (AP)
*Περισσότεροι από δύο εκατομμύρια άνθρωποι βρίσκονται υπό κόκκινο συναγερμό στις Ηνωμένες Πολιτείες, καθώς οι πυρκαγιές εξαπλώνονται σε Βόρεια Καλιφόρνια, Όρεγκον, Ουάσιγκτον, Μοντάνα, Νότια Ντακότα και Νεμπράσκα. (CNN)

**Υγεία και περιβάλλον**
*Έξαρση της ευλογιάς των πιθήκων το 2022
**Η Ινδία επιβεβαιώνει τον πρώτο της θάνατο που σχετίζεται με την ευλογιά των πιθήκων στην Κεράλα. (Reuters)
**Το Περού επιβεβαιώνει τον πρώτο του θάνατο από ευλογιά των πιθήκων. Ο 45χρονος άνδρας είχε υποκείμενα νοσήματα. ( Infobae)

**Νόμος και έγκλημα**
*Το Ιράν ανακοινώνει τη σύλληψη αρκετών μελών της θρησκείας Μπαχάι με κατηγορίες κατασκοπείας. (Al Arabiya) 

**Πολιτική και εκλογές**
*Γενικές εκλογές στις Νήσους Κουκ 2022
**Οι πολίτες των Νησιών Κουκ ψηφίζουν για νέο κοινοβούλιο. (''Foreign Brief'') 

## 2 Αυγούστου

**Υγεία και περιβάλλον**
*Πανδημία COVID-19
**Η Νότια Κορέα ξεπερνά τα 20 εκατομμύρια κρούσματα COVID-19 και γίνεται η όγδοη χώρα που σημειώνει αυτό το αρνητικό ρεκόρ. (''The Chosun Ilbo'')

**Διεθνείς σχέσεις**
*Σχέσεις Ταϊβάν-ΗΠΑ
**Η Πρόεδρος της Βουλής των ΗΠΑ Νάνσι Πελόζι φτάνει στην Ταϊβάν παρά τις κινεζικές απειλές για στρατιωτική δράση ως απάντηση στην επίσκεψή της. Η Πελόζι είναι η ανώτερη αξιωματούχος των ΗΠΑ που επισκέφτηκε το νησί από το 1997. (CBC)
**Ο Λαϊκός Απελευθερωτικός Στρατός έχει τεθεί σε κατάσταση συναγερμού και λέει ότι θα ξεκινήσει "στοχευμένες στρατιωτικές επιχειρήσεις" ως απάντηση στην επίσκεψη της Πελόζι στην Ταϊβάν. (Reuters)

**Νόμος και έγκλημα**
*Στο πρώτο δημοψήφισμα μετά την απόφαση του Ανωτάτου Δικαστηρίου των ΗΠΑ, για την ανατροπή του *[[Roe v. Wade]]*, οι ψηφοφόροι στο Κάνσας απορρίπτουν μια τροπολογία στο σύνταγμα της πολιτείας που θα έδινε στους νομοθέτες της πολιτείας τη δυνατότητα να εφαρμόζουν περιορισμούς κατά των αμβλώσεων. (ABC News) (BBC News)

**Πολιτική και εκλογές**
*Το ρωσικό Ανώτατο Δικαστήριο κηρύσσει το Τάγμα Αζόφ ως τρομοκρατική οργάνωση. (Euractiv)

## 3 Αυγούστου
**Πόλεμος και επιθέσεις**
*Κρίση στα σύνορα Αρμενίας-Αζερμπαϊτζάν 2021–2022 
*Αναζωπυρώνονται οι συγκρούσεις στη διαφιλονικούμενη περιοχή του Ναγκόρνο-Καραμπάχ μεταξύ της Αρμενίας και του Αζερμπαϊτζάν. Τρεις στρατιώτες σκοτώνονται και άλλοι 14 τραυματίζονται. (ABC News)

**Καταστροφές και δυστυχήματα**
*Δεκαεπτά άνθρωποι σκοτώνονται και τέσσερις τραυματίζονται έπειτα από σύγκρουση μικρού λεωφορείου με φορτηγό στην Τζουχάινα της Σοχάγκ στην Αίγυπτο.(''Gulf News'')
*Δύο άτομα πεθαίνουν σε πλημμύρες στην Γκάμπια. (Reuters)

**Διεθνείς σχέσεις**
*Η Κίνα προειδοποιεί τις αεροπορικές εταιρείες να αποφεύγουν περιοχές κοντά στην Ταϊβάν καθώς διεξάγει στρατιωτική άσκηση σε απάντηση στην επίσκεψη της Προέδρου της Βουλής των ΗΠΑ Νάνσι Πελόζι στο νησί. (Bloomberg)

**Νόμος και έγκλημα**
*Τρεις άνθρωποι σκοτώνονται και έξι τραυματίζονται έπειτα από μαζική επίθεση με μαχαίρι σε νηπιαγωγείο στην Τζιανγκσί της Κίνας. (Reuters)

**Πολιτική και εκλογές**
*Ο πρωθυπουργός του Περού Ανίμπαλ Τόρες παραιτείται επικαλούμενος "προσωπικούς λόγους", εν μέσω πολλών ερευνών για τέλεση αδικημάτων που εστιάζουν στον πρόεδρο Πέδρο Καστίγιο. (Reuters)

## 4 Αυγούστου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ένα ρωσικό πλήγμα σκοτώνει οκτώ πολίτες και τραυματίζει άλλους τέσσερις, μεταξύ των οποίων τρία παιδιά, σε στάση λεωφορείου στο Τορέτσκ, σύμφωνα με τον περιφερειακό κυβερνήτη Πάβλο Κιριλένκο. (Ukrinform)

**Καταστροφές και δυστυχήματα**
*Στην Γκάνα δώδεκα άνθρωποι σκοτώνονται έπειτα από τη σύγκρουση φορτηγού με λεωφορείο στην Κεντρική Περιφέρεια. (UNOI)

**Υγεία και περιβάλλον**
*Έξαρση της ευλογιάς των πιθήκων το 2022
**Η κυβέρνηση Μπάιντεν κηρύσσει συναγερμό για τη δημόσια υγεία, λόγω της ευλογιάς των πιθήκων στις ΗΠΑ. (MSN)
**Η Ηνωμένη Υπηρεσία Τροφίμων και Φαρμάκων ανακοινώνει ότι θα επιτρέψει τη χρήση του εμβολίου Bavarian Nordic της Jynneos σε παιδιά κατά περίπτωση. (ABC News)
*Πανδημία COVID-19
**H Νότια Αφρική αναφέρει τον πρώτο της θάνατο που συνδέεται με το εμβόλιο COVID-19 σε άτομο που έλαβε το εμβόλιο Johnson & Johnson. (Reuters)

**Διεθνείς σχέσεις**
* Η Κίνα εκτοξεύει πυραύλους στα ανοικτά των ακτών της Ταϊβάν ως μέρος στρατιωτικών ασκήσεων που διεξάγονται μετά την επίσκεψη από την Πρόεδρο της Βουλής των ΗΠΑ Νάνσι Πελόζι. (Reuters) (AP)

## 5 Αυγούστου
**Πόλεμος και επιθέσεις**
*Σύρραξη στην Καζαμάνς
**Το Κίνημα Δημοκρατικών Δυνάμεων της Καζαμάνς υπογράφει ειρηνευτική συμφωνία με την κυβέρνηση της Σενεγάλης, με υποσχέσεις για να παραδώσουν τα όπλα τους και να εργαστούν για μια μόνιμη λύση. (BBC News)

**Καταστροφές και δυστυχήματα**
*Στην Ταϊλάνδη από πυρκαγιά σε νυχτερινό κέντρο στη Σαταχίπ της επαρχίας Τσονμπουρί πεθαίνουν 14 άτομα και τουλάχιστον άλλα 40 τραυματίζονται. (BBC News)
*Ο αριθμός των νεκρών από τις πλημμύρες στο Πακιστάν ανέρχεται στους 549. (Reuters)
*Πέντε άτομα σκοτώνονται και άλλα 41 τραυματίζονται σε πυρκαγιά που ξεσπά σε νοσοκομείο της πόλης Ιτσιάν της Νότιας Κορέας.
(''Mirror'')

**Πολιτική και εκλογές**
* Γενικές εκλογές στον Άγιο Χριστόφορο και Νέβις 2022
** Στις κάλπες για τις πρόωρες βουλευτικές εκλογές προσέρχονται οι ψηφοφόροι στον Άγιο Χριστόφορο και Νέβις με το Εργατικό Κόμμα της αντιπολίτευσης, με αρχηγό τον Τέρανς Ντρου, να κερδίζει τη νίκη. (St Kitts & Nevis Observer)
*Βουλευτικές εκλογές Σενεγάλης 2022
**Τα πρώτα αποτελέσματα από τις εκλογές στη Σενεγάλη δείχνουν ότι ο συνασπισμός Benno Bokk Yakaar κερδίζει 82 έδρες, μία έδρα λιγότερη από τις απαιτούμενες για την αυτοδυναμία. Οι συνασπισμοί της αντιπολίτευσης Yewwi Askan Wi και Wallu Sénégal κέρδισαν 80 έδρες. (Reuters) (BBC News)

## 6 Αυγούστου
**Πόλεμος και επιθέσεις**
*Ισραηλινοπαλαιστινιακή σύγκρουση, Επιχείρηση Breaking Dawn
**Το Ισραήλ εξαπολύει αεροπορική επίθεση για δεύτερη ημέρα στη Λωρίδα της Γάζας, σκοτώνοντας πέντε μέλη της Παλαιστινιακής Ισλαμικής Τζιχάντ και τραυματίζοντας πολλά άλλα. Δεκαεννέα μέλη της οργάνωσης συλλαμβάνονται στη Δυτική Όχθη. (Al Jazeera)
*Πόλεμος στο Αφγανιστάν
**Οκτώ άνθρωποι σκοτώνονται και άλλοι 22 τραυματίζονται κατά τη διάρκεια βομβιστικής επίθεσης σε κατάστημα στην Καμπούλ του Αφγανιστάν. (Reuters)

**Καταστροφές και δυστυχήματα**
*Δώδεκα άνθρωποι σκοτώνονται και άλλοι 32 τραυματίζονται όταν λεωφορείο που μετέφερε προσκυνητές από την Πολωνία προς τη Βοσνία-Ερζεγοβίνη, συντρίβεται στο Πονβόρετς της Κροατίας. (BBC News)
* Στην Κούβα, από πτώση κεραυνού και συνακόλουθη φωτιά σκοτώνεται ένα άτομο και τραυματίζονται τουλάχιστον άλλα 121 κοντά στο λιμάνι Ματάνσας. (Reuters)
*Τέσσερις άνθρωποι σκοτώνονται και άλλοι οκτώ τραυματίζονται καθώς λεωφορείο που ταξιδεύει από Κωνσταντινούπολη προς Βουκουρέστι, συντρίβεται κοντά στο Βέλικο Τάρνοβο της Βουλγαρίας. (AP)

## 7 Αυγούστου
**Πόλεμος και επιθέσεις**
*Ισραηλινοπαλαιστινιακή σύγκρουση, Επιχείρηση Breaking Dawn
**Το Ισραήλ και η Ισλαμική Τζιχάντ υπογράφουν συμφωνία για κατάπαυση του πυρός στη Λωρίδα της Γάζας. (CNN)
*Είκοσι άτομα σκοτώνονται όταν ύποπτοι ισλαμιστές επιτίθενται σε δύο χωριά στο Ιτουρί της Λαϊκής Δημοκρατίας του Κονγκό. (Reuters)
* Ο ανώτερος μαχητής των Ταλιμπάν του Πακιστάν Ομάρ Χαλίντ Χορασάνι και τρεις άλλοι μαχητές σκοτώνονται σε έκρηξη στην Επαρχία Πακτίκα του Αφγανιστάν. (Al Jazeera)

**Πολιτική και εκλογές**
*Προεδρικές εκλογές Κολομβίας 2022
**Ο Γκουστάβο Πέτρο ορκίζεται ως ο πρώτος αριστερός πρόεδρος της Κολομβίας. (''The Globe and Mail'' )

## 8 Αυγούστου
**Πόλεμος και επιθέσεις**
*Εξέγερση στο Βόρειο Τσαντ
**Η κυβέρνηση του Τσαντ και περισσότερες από 30 φατρίες ανταρτών και αντιπολίτευσης υπογράφουν ειρηνευτική συμφωνία στις συνομιλίες στην Ντόχα του Κατάρ. Ωστόσο, η κύρια ομάδα ανταρτών Μέτωπο για Αλλαγή και Ομόνοια στο Τσαντ απορρίπτει τη συμφωνία, λέγοντας ότι οι διαπραγματευτές δεν είχαν ακούσει τα αιτήματά τους, που περιελάμβαναν την απελευθέρωση πολιτικών κρατουμένων. (Reuters)

**Επιχειρήσεις και οικονομία**
* Το Πεντάγωνο ανακοινώνει ότι θα στείλει στην Ουκρανία επιπλέον στρατιωτική βοήθεια ύψους 1 δισεκατομμυρίου $, συμπεριλαμβανομένων δεκάδων χιλιάδων ακόμη πυρομαχικών και εκρηκτικών. Αυτή είναι η μεγαλύτερη βοήθεια προς τη χώρα από την έναρξη της της εισβολής. (''The Washington Post'')

**Διεθνείς σχέσεις**
* Η Ρωσία αναστέλλει τις επιθεωρήσεις των πυρηνικών όπλων της ως απάντηση στους ταξιδιωτικούς περιορισμούς που επιβλήθηκαν από τις Ηνωμένες Πολιτείες και τους συμμάχους τους. (Reuters)

## 9 Αυγούστου
**Πόλεμος και επιθέσεις**
*Ισραηλινοπαλαιστινιακή σύγκρουση
**Ο Ιμπραΐμ αλ Ναμπουλσί, τοπικός αρχηγός των Ταξιαρχιών Μαρτύρων του Αλ Ακσά, και δύο άλλοι άνθρωποι σκοτώνονται κατά τη διάρκεια επιδρομής από Ισραηλινούς στρατιώτες στη Ναμπλούς. Τουλάχιστον άλλοι 40 άνθρωποι τραυματίζονται. (BBC)
* Δεκαπέντε στρατιώτες σκοτώνονται καθώς το όχημά τους προσκρούει σε βόμβα στην άκρη του δρόμου στην Μπαμ της Μπουρκίνα Φάσο. (Reuters)

**Καταστροφές και δυστυχήματα**
*Εννέα άνθρωποι πεθαίνουν από τις πλημμύρες στη Σεούλ, πρωτεύουσα της Νότιας Κορέας. (AP)

**Υγεία και περιβάλλον**
*Πανδημία COVID-19
**Οι Νήσοι Μάρσαλ επιβεβαιώνουν τα πρώτα γνωστά κρούσματα COVID-19, τερματίζοντας το καθεστώς της χώρας χωρίς COVID-19. Έπειτα από έξι επιβεβαιωμένα κρούσματα στη Ματζούρο, η κυβέρνηση καθυστέρησε την έναρξη του σχολικού έτους και διέκοψε τις πτήσεις και τα ταξίδια με σκάφη στα εξωτερικά νησιά της χώρας. (Radio New Zealand)

**Διεθνείς σχέσεις**
*Η Ρωσία απαγορεύει τις εισαγωγές γεωργικών προϊόντων από τη Μολδαβία, από τις 15 Αυγούστου, λόγω «επανειλημμένης ανίχνευσης επικίνδυνων αντικειμένων καραντίνας σε προϊόντα της Μολδαβίας που εισέρχονται στη Ρωσία». (Reuters)

**Επιστήμη και tεχνολογία**
* H Roscosmos εκτοξεύει τον δορυφόρο *Χαγιάμ* της Ιρανικής Διαστημικής Υπηρεσίας από το Κοσμοδρόμιο του Μπαϊκονούρ του Καζακστάν. (Al Jazeera)

**Πολιτική και εκλογές**
*Γενικές εκλογές στην Κένυα 2022
**Στις κάλπες για την εκλογή προέδρου, εθνοσυνέλευσης και Γερουσίας προσέρχονται οι ψηφοφόροι στην Κένυα. Την προεδρία διεκδικούν οι κύριοι υποψήφιοι Ράιλα Οντίνγκα από το κόμμα Azimio και Γουίλιαμ Ρούτο από το κόμμα UDA. (Al Jazeera)

**Αθλητισμός**
*44η Σκακιστική Ολυμπιάδα
** Ολοκληρώνεται στο Τσενάι της Ινδίας η Σκακιστική Ολυμπιάδα, με τον Ουζμπέκο γκραντ μάστερ Νοντιρμπέκ Αμπντουσατόροφ να κερδίζει την ανοικτή κατηγορία. (''The Indian Express'')

## 10 Αυγούστου
**Πόλεμος και επιθέσεις**
*Ρωσική εισβολή στην Ουκρανία 2022
**Σε ρωσική πυραυλική επίθεση στη Νικόπολη της Ντνιπροπετρόφσκ, σκοτώνονται τουλάχιστον 13 πολίτες και τραυματίζονται άλλοι 11. (''The New York Times'')

**Καταστροφές και δυστυχήματα**
*Έκρηξη σημειώνεται σε οικία στο Ενανσβίλ της Ιντιάνα των ΗΠΑ, σκοτώνοντας τουλάχιστον τρία άτομα, τραυματίζοντας ένα ακόμα και προκαλώντας ζημιές σε τουλάχιστον 39 κοντινά σπίτια. (CNN)

**Νόμος και έγκλημα**
*Αντικυβερνητικές διαδηλώσεις πραγματοποιούνται στη Σιέρα Λεόνε, ζητώντας την απομάκρυνση του προέδρου Τζούλιους Μαάντα Μπίο. Τόσο διαδηλωτές όσο και αστυνομικοί σκοτώνονται κατά τη διάρκεια συγκρούσεων. (''The Washington Post'')

**Πολιτική και εκλογές**
*Γενικές εκλογές στην Παπούα Νέα Γουινέα 2022
**Ο Τζέιμς Μαράπε επανεκλέγεται χωρίς αντίπαλο ως πρωθυπουργός στην Παπούα Νέα Γουινέα από το Κοινοβούλιο μετά τη νίκη του κόμματός του Pangu Pati τις γενικές εκλογές του Ιουλίου. (''The Guardian'')

## 11 Αυγούστου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Τουλάχιστον δέκα βλήματα έπληξαν τον πυρηνικό σταθμό ηλεκτροπαραγωγής της Ζαπορίζια με τη Ρωσία και την Ουκρανία να αλληλοκατηγορούνται για την επίθεση, η οποία προκάλεσε ζημιές. (BBC News)
*Σύγκρουση Ισλαμικού Κράτους-Ταλιμπάν
**Ο κληρικός Ραχιμουλάχ Χαγκάνι σκοτώνεται από βομβιστή αυτοκτονίας σε σεμινάριο στην Καμπούλ του Αφγανιστάν. Η οργάνωση IS-KP αναλαμβάνει την ευθύνη για τη δολοφονία. (Al Jazeera) (''The Times of Israel'')
*Πέντε άνθρωποι σκοτώνονται και άλλοι 100 τραυματίζονται σε συγκρούσεις των δυνάμεων ασφαλείας με διαδηλωτές που ζητούν τη διεξαγωγή προεδρικών εκλογών τον Νοέμβριο στη Σομαλιλάνδη. (Reuters)

**Υγεία και περιβάλλον**
*Πανδημία COVID-19
***Οι Νήσοι Μάρσαλ επιβεβαιώνουν τον πρώτο τους θάνατό από COVID-19 σε άτομο από τη Ματζούρο. (RNZ)

**Διεθνείς σχέσεις**
*Το Κοινοβούλιο της Λετονίας κηρύσσει τη Ρωσία ως κράτος που χρηματοδοτεί την τρομοκρατίας λόγω της εισβολής στην Ουκρανία. (Φωνή της Αμερικής)
*Η Εσθονία και η Λεττονία αποσύρονται επισήμως από την ομάδα Συνεργασία Κίνας και χωρών της Κεντρικής και Ανατολικής Ευρώπης εν μέσω εντάσεων με την Κίνα σχετικά με την κατάσταση των ανθρώπινων δικαιωμάτων και την υποστήριξή της στον πόλεμο της Ρωσίας κατά της Ουκρανίας. (Reuters)

**Νόμος και έγκλημα**
*Αύξηση πληθωρισμού 2021–2022
**Η Σιέρα Λεόνε κηρύσσει απαγόρευση κυκλοφορίας σε όλη τη χώρα εν μέσω διαδηλώσεων κατά της κυβέρνησης που σκότωσαν δύο αστυνομικούς και έναν πολίτη. Η δυτικοαφρικανική χώρα σημειώνει επί του παρόντος ρεκόρ πληθωρισμού. (Reuters)
*Επίθεση στο γραφείο του FBI στο Σινσινάτι
**Ένας ένοπλος φορώντας πανοπλία επιχειρεί να εισβάλει στα γραφεία του FBI στο Σινσινάτι των ΗΠΑ. Μετά από μια επακόλουθη καταδίωξη της αστυνομίας, σκοτώνεται σε συμπλοκή με την αστυνομία. (The New York Times)
*Τουλάχιστον οκτώ άνθρωποι σκοτώνονται σε επιδρομές της αστυνομίας στην Κουρίτιμπα της Βραζιλίας. (Infobae)

## 12 Αυγούστου
**Πόλεμος και επιθέσεις**
*Οκτώ άνθρωποι σκοτώνονται και άλλοι πέντε τραυματίζονται σε επεισόδια στη φυλακή και από πυροβολισμούς σε ένα κατάστημα τροφίμων και μια πιτσαρία στη Σιουδάδ Χουάρες της πολιτείας Τσιουάουα στο Μεξικό. Άλλα δύο κτήρια πυρπολούνται. (MSN)
* Ο συγγραφέας Σαλμάν Ρουσντί δέχεται επίθεση σε δημόσια εκδήλωση στην Τσοτάκουα της Νέας Υόρκης και φέρει πολλαπλά τραύματα από μαχαίρι στο λαιμό και στην κοιλιά. Ο ύποπτος δράστης συλλαμβάνεται από την αστυνομία. (Reuters) (AP)

**Επιχειρήσεις και οικονομία**
*Ένα πλοίο με σημαία Μπελίζ αναχωρεί από το Τσόρνομορσκ για την Τουρκία στην πρώτη εξαγωγή σιταριού από την Ουκρανία στο πλαίσιο συμφωνίας με τη μεσολάβηση των Ηνωμένων Εθνών. (SwissInfo) 

**Καταστροφές και δυστυχήματα**
*Η Υπηρεσία Περιβάλλοντος της Αγγλίας κηρύσσει ξηρασία σε οκτώ από τις δεκατέσσερις περιοχές της εν μέσω του συνεχιζόμενου κύματος καύσωνα. (''The Guardian'')
* Μαζικοί θάνατοι ψαριών, καστόρων και άλλων ζώων εμφανίζονται στον ποταμό Όντερ στην Πολωνία. Οι Πολωνοί αξιωματούχοι το αποκαλούν «οικολογική καταστροφή» με τον πρωθυπουργό Ματέους Μοραβιέτσκι να δεσμεύεται να «τιμωρήσει» τους υπεύθυνους. Το κοινό έχει προειδοποιηθεί να μην μπαίνει στο νερό εν μέσω φόβων για πιθανή μόλυνση. (Sky News)
*Τρεις άνθρωποι σκοτώνονται και 17 αγνοούνται έπειτα από την ανατροπή ενός υπερφορτωμένου σκάφους στο Ούταρ Πραντές της Ινδίας. (Reuters)
*Εννέα άνθρωποι σκοτώνονται και άλλοι 18 τραυματίζονται από την ανατροπή ενός μικρού λεωφορείου στη Μίνια της Αιγύπτου. (AP)

**Υγεία και περιβάλλον**
*Πανδημία COVID-19
***Ο σημερινός αντιπρόεδρος των Ομόσπονδων Πολιτειών Μικρονησίας Γιοσίουο Τζορτζ πεθαίνει από COVID-19 σε ηλικία 81 ετών. (Pacific Daily News)

**Νόμος και έγκλημα**
*Συνταγματική κρίση του Κιριμπάτι 2022
**Ένας δικαστής του Ανωτάτου Δικαστηρίου κρατείται έπειτα από μια αποτυχημένη απόπειρα απέλασης από την κυβέρνηση του Κιριμπάτι. (1 Ειδήσεις)
*Ένας άνδρας σκοτώνει μια γυναίκα και δύο παιδιά στο σπίτι τους στην πόλη Τσέτινιε του Μαυροβουνίου, πριν ανοίξει πυρ στους δρόμους εναντίον τυχαίων πολιτών, σκοτώνοντας επτά άτομα και τραυματίζοντας άλλα έξι. Ο δράστης σκοτώνεται αργότερα από ένοπλο πολίτη. Είναι η χειρότερη τραγωδία στη σύγχρονη μαυροβουνιακή ιστορία. (NDTV)

**Πολιτική και εκλογές**
*Ο αντιπρόεδρος της Παραγουάης Ούγκο Βελάσκες Μορένο ανακοινώνει την παραίτησή του εν μέσω εναντίον του κατηγοριών από τις ΗΠΑ για διαφθορά, με τον ίδιο να αρνείται την ενοχή του. (AP)

## 13 Αυγούστου
**Καταστροφές και δυστυχήματα**
**To υπουργείο Περιβάλλοντος της Γερμανίας αναφέρει ότι μια άγνωστη, ιδιαίτερα τοξική ουσία, ευθύνεται για τους μαζικούς θανάτους των ψαριών στον ποταμό Όντερ. Στο ποτάμι έχουν επίσης βρεθεί μεγάλες ποσότητες υδραργύρου. Ο πρωθυπουργός της Πολωνίας Ματέους Μοραβιέτσκι δηλώνει ότι το ποτάμι θα χρειαστεί χρόνια προκειμένου "να επιστρέψει στην κανονικότητα".(CNN)
*Ένα άτομο σκοτώνεται και άλλα 40 τραυματίζονται όταν μια σκηνή σε ένα μουσικό φεστιβάλ στην Κουγιέρα στη Βαλένθια της Ισπανίας, καταρρέει λόγω ισχυρών ανέμων. (Reuters) 
*Οι πλημμύρες στο Λας Βέγκας στην πολιτεία Νεβάδα των ΗΠΑ σκοτώνουν δύο άτομα και επίσης προκαλούν ζημιές σε ξενοδοχείο. (CBS News)

**Νόμος έγκλημα**
*Ένα άτομο σκοτώνεται και άλλα 17 τραυματίζονται όταν ένας οδηγός πέφτει με το αυτοκίνητό το σε άτομα που έκαναν έρανο για τα θύματα μιας πυρκαγιάς σε σπίτι που σκότωσε δέκα άτομα νωρίτερα στο Νέσκοπεκ στην Πενσυλβάνια των ΗΠΑ. Στη συνέχεια, ο δράστης σκοτώνει μια γυναίκα σε μια κοντινή πόλη πριν συλληφθεί. ('''The New York Times''')

**Αθλητισμός**
*Ο Ρουμάνος κολυμβητής Νταβίντ Ποποβίσι καταρρίπτει το παγκόσμιο ρεκόρ 13 ετών στα 100 μέτρα ελεύθερο με χρόνο 46.86. (SwimSwam)

## 14 Αυγούστου
**Πόλεμος και επιθέσεις**
*Πέντε άνθρωποι σκοτώνονται και άλλοι 26 τραυματίζονται από έκρηξη στο Γκουαγιακίλ του Ισημερινού. Η κυβέρνηση κατηγορεί ομάδες του οργανωμένου εγκλήματος. (BBC News)

**Καταστροφές και δυστυχήματα**
* Από πυρκαγιά στον κοπτικό ορθόδοξο ναό του Αγίου Μερκούριου στην Γκίζα της Αιγύπτου πεθαίνουν 41 άτομα και τραυματίζονται άλλα 45. (BBC News)
* Από έκρηξη σε αποθήκη πυροτεχνημάτων σε εμπορικό κέντρο της Ερεβάν, πρωτεύουσας της Αρμενίας, σκοτώνονται 6 άτομα, τραυματίζονται άλλα 60 και 18 αγνοούνται. (Al Jazeera)

## 15 Αυγούστου
**Πόλεμος και επιθέσεις**
*Πόλεμος του Μάλι
**Η Γαλλία τερματίζει επίσημα τη στρατιωτική επέμβαση στο Μάλι αφού αποσύρει τα τελευταία στρατεύματά της από μια στρατιωτική βάση στο Γκαό. Η βάση παραδόθηκε στις Ένοπλες Δυνάμεις του Μάλι πριν οι γαλλικές δυνάμεις περάσουν στον γειτονικό Νίγηρα.(Ecofin Agency)
*Οι Ταλιμπάν τιμούν με παρέλαση την Ημέρα της Νίκης την επέτειο ενός έτους από την κατάληψη της Καμπούλ στο Αφγανιστάν. (CBS News)
*Το Ισραήλ εξαπολύει μια σειρά από αεροπορικές επιδρομές σε Δαμασκό και Ταρτούς στη Συρία, σκοτώνοντας τρεις στρατιώτες και τραυματίζοντας άλλους τρεις. (Al Jazeera)

**Υγεία και περιβάλλον**
*Πανδημία COVID-19
**Το Ηνωμένο Βασίλειο εγκρίνει ένα εμβόλιο COVID-19 της Moderna που στοχεύει στην παραλλαγή Όμικρον και άλλες παραλλαγές του SARS-CoV-2 και γίνεται η πρώτη χώρα που το κάνει. (''Euro Weekly News'')

**Διεθνείς σχέσεις**
*Οι Ηνωμένες Πολιτείες επιβάλλουν κυρώσεις σε τρία ανώτερα μέλη του υπουργικού συμβουλίου του προέδρου της Λιβερίας Τζορτζ Γουεά, κατηγορώντας τα για διαφθορά. (AP)
*Η Νεοζηλανδή πρωθυπουργός Τζασίντα Άρντερν ανακοινώνει την ανάπτυξη 120 στρατευμάτων της Νέας Ζηλανδίας για την εκπαίδευση των ουκρανικών δυνάμεων. (Reuters)

**Νόμος και έγκλημα**
*πραξικόπημα του 2021 στη Μιανμάρ
**Το δικαστήριο της στρατιωτικής χούντας καταδικάζει την πρώην κρατική σύμβουλο Αούνγκ Σαν Σου Κίι σε έξι χρόνια φυλάκιση για διαφθορά. (France 24)
*Υποβάλλεται αγωγή εναντίον της Κεντρικής Υπηρεσίας Πληροφοριών και του πρώην διευθυντή της CIA Μάικ Πομπέο, κατηγορώντας την υπηρεσία για κατασκοπεία δικηγόρων που συναντήθηκαν με τον Τζούλιαν Ασάνζ. (Axios)

**Πολιτική και εκλογές**
*Γενικές εκλογές στην Κένυα 2022
**Η Ανεξάρτητη Επιτροπή Εκλογών και Συνόρων (IEBC) ανακηρύσσει τον Ουίλιαμ Ρούτο ως νικητή των προεδρικών εκλογών στην Κένυα. (AP News)

## 16 Αυγούστου
**Πόλεμος και επιθέσεις**
*Σε τουρκική αεροπορική επιδρομή σε στρατιωτική βάση στο Κυβερνείο Χαλεπίου σκοτώνονται τουλάχιστον 16 Σύροι στρατιώτες. (Al Mayadeen)

**Καταστροφές και δυστυχήματα**
*Είκοσι άνθρωποι σκοτώνονται και άλλοι έξι τραυματίζονται όταν επιβατικό λεωφορείο συγκρούεται με βυτιοφόρο στο Τζαλαλπούλ Πιργουάλα, του Πουντζάμπ στο Πακιστάν. (Πρακτορείο Ειδήσεων Xinhua)
*Έξι άνθρωποι σκοτώνονται και αρκετοί άλλοι τραυματίζονται όταν λεωφορείο πέφτει σε φαράγγι στο Τζαμού και Κασμίρ της Ινδίας. (Reuters)
*Στη Γερμανία ένα άτομο σκοτώνεται και άλλα εννέα τραυματίζονται όταν ένα αυτοκίνητο για δοκιμαστική οδήγηση εισέρχεται στην κανονική κυκλοφορία στην πόλη Ρόιτλινγκεν στο κρατίδιο της Βάδης-Βυρτεμβέργης. (AP)
*Σύμφωνα με αναφορά αξιωματούχου του Σουδάν 66 άνθρωποι έχουν σκοτωθεί και 24.000 σπίτια και κτίρια έχουν υποστεί ζημιές από την έναρξη των πλημμυρών τον Ιούνιο. (ABC News)

**Πολιτική και εκλογές**
*Ο πρωθυπουργός του Βανουάτου Μπομπ Λάφμαν ζητά τη διάλυση του κοινοβουλίου καθώς αντιμετωπίζει ψηφοφορία για πρόταση μομφής. (RNZ Pacific)

## 17 Αυγούστου

**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικός πύραυλος πλήττει ξενώνα στο Χάρκιβ, σκοτώνοντας επτά αμάχους και τραυματίζοντας άλλους 16, σύμφωνα με τον δήμαρχο της πόλης και τον ανώτατο στρατιωτικό διοικητή. (''Ukrainska Pravda'')
*Από την έκρηξη βόμβας σε μουσουλμανικό τέμενος στην Καμπούλ του Αφγανιστάν σκοτώνονται 21 άτομα και άλλα 33 τραυματίζονται. (BBC News)

**Οικονομία και επιχειρήσεις**
*Ο πληθωρισμός στο Ηνωμένο Βασίλειο αυξάνεται στο 10,1%, το υψηλότερο επίπεδο από τον Φεβρουάριο του 1982, λόγω της αύξησης στις τιμές των καυσίμων και των τροφίμων. (''The Guardian'')

**Καταστροφές και δυστυχήματα**
*Είκοσι έξι άνθρωποι σκοτώνονται από δασική πυρκαγιά στην Αλγερία, κυρίως στην πόλη Ελ Ταρέφ. (BBC News)
*Είκοσι τρεις άνθρωποι σκοτώνονται έπειτα από την ανατροπή λεωφορείου σε αυτοκινητόδρομο στη Χουρίμπγκα του Μαρόκου. (''Arab News'')
*O αριθμός των νεκρών από τη φωτιά σε λιμάνι στη Ματάνσας της Κούβας στις 6 Αυγούστου ανέρχεται σε 16. Οι νεκροί στο σύνολό τους είναι όλοι πυροσβέστες. (BBC News)

**Διεθνείς σχέσεις**
*Σχέσεις Ισραήλ-Τουρκίας
**Το Ισραήλ και η Τουρκία αποκαθιστούν πλήρως τις διπλωματικές τους σχέσεις για πρώτη φορά από το 2018. (''Axios'')

**Νόμος και έγκλημα**
*Η αστυνομία στο Τόκιο συλλαμβάνει ένα πρώην μέλος της οργανωτικής επιτροπής των Θερινών Ολυμπιακών Αγώνων του 2020 κατηγορούμενο από εισαγγελείς για δωροληψία και δωροδοκία. (Reuters)
*Το Ανώτατο Δικαστήριο της Αυστραλίας αποφαίνεται ότι η Google δεν φέρει ευθύνη για δυσφημιστικό υλικό εντός υπερσυνδέσμων που εξυπηρετεί ως μέρος των αποτελεσμάτων αναζήτησής της. (''Axios'')

**Επιστήμη και τεχνολογία**
*Αρχαιολόγοι ανακαλύπτουν μια από τις μεγαλύτερες μεγαλιθικές τοποθεσίες στην Ευρώπη σε αγρόκτημα στη νότια Ισπανία. Η τοποθεσία χρονολογείται πριν από 7.000 χρόνια και περιέχει περισσότερους από 500 ογκόλιθους μενίρ. (''The Times'')

## 18 Αυγούστου
**Πόλεμος και επιθέσεις**
*Εξέγερση στο Βόρειο Τσαντ
**O Τιμάνε Ερντιμί, αρχηγός της αντάρτικης ομάδας του Τσαντ Συναγερμός Δυνάμεων για την Αλλαγή και ανιψιός του δολοφονηθέντα προέδρου Ιντρίς Ντεμπί, επιστρέφει στη χώρα από την 17χρονη εξορία του στο Κατάρ για να συμμετάσχει στην ειρηνευτική διαδικασία μεταξύ της κυβέρνησης και πολλών ομάδων ανταρτών που αρχίζει στις 20 Αυγούστου. (Reuters)

**Καταστροφές και δυστυχήματα**
*Δύο άνθρωποι σκοτώνονται και άλλοι 20 τραυματίζονται καθώς σφοδρές πλημμύρες έπληξαν την περιοχή της Τοσκάνης στην Ιταλία. (Rai News)
*Στη διάρκεια ισχυρών ανέμων στο νησί Κορσική της Γαλλίας πεθαίνουν 2 άτομα και άλλα 12 τραυματίζονται. (Al Jazeera)
*Ο αριθμός των νεκρών από τις δασικές πυρκαγιές στην Αλγερία αυξάνεται σε 38 με άλλους 200 να υποφέρουν από εγκαύματα και από αναπνευστικά προβλήματα. (BBC News)

**Οικονομία και επιχειρήσεις**
* Το Γραφείο Στατιστικής της Ευρωπαϊκής Ένωσης αναφέρει ότι ο πληθωρισμός στην Ευρωζώνη παρουσίασε αύξηση κατά 8,9% τον Ιούλιο, ποσοστό που αποτελεί ρεκόρ. (Reuters)
 

**Νόμος και έγκλημα**
*Μια πολιτική οργάνωση στη Γουινέα κατηγορεί τον στρατιωτικό πρόεδρο Μαμαντί Ντουμπουγιά ότι βρίσκεται πίσω από τις δολοφονίες δύο νεαρών χθες κατά τη διάρκεια αντικυβερνητικών διαδηλώσεων. (Guinee28)

**Πολιτική και εκλογές**
*Ο πρόεδρος του Βανουάτου Νικενίκε Βουρομπαράβου διαλύει το Κοινοβούλιο προκειμένου να μην χρειαστεί να διεξαχθεί η ψηφοφορία για πρόταση μομφής εναντίον του πρωθυπουργού Μπομπ Λάφμαν. Αναμένεται να προκηρυχθούν πρόωρες εκλογές. (''The Guardian'')

## 19 Αυγούστου
**Πόλεμος και επιθέσεις**
*Στη Σομαλία τουλάχιστον 10 άτομα σκοτώνονται σε επίθεση ενόπλων που ανήκουν στην Αλ-Σαμπάαμπ σε ξενοδοχείο της Μογκαντίσου, έπειτα από δύο βομβιστικές επιθέσεις με παγιδευμένα οχήματα και πυροβολισμούς. (Al Jazeera)

**Καταστροφές και δυστυχήματα**
*Οι θερμοκρασίες στην Τσονγκτσίνγκ της Κίνας φτάνουν τους 45 βαθμούς Κελσίου στη διάρκεια ιστορικής ξηρασίας. Πρόκειται για την υψηλότερη θερμοκρασία που έχει καταγραφεί στα κινέζικα χρονικά έξω από τη Σιντζιάνγκ. (AP)

**Νόμος και έγκλημα**
*Ένας άντρας σκοτώνεται και μία γυναίκα τραυματίζεται από πυροβολισμούς σε εμπορικό κέντρο στο Μάλμε της Σουηδίας. (BBC News)

**Πολιτική και εκλογές**
* Καταρρέει η κυβέρνηση του πρωθυπουργού του Μαυροβουνίου Ντρίταν Αμπάζοβιτς, καθώς το κοινοβούλιο υπερψηφίζει την πρόταση δυσπιστίας εναντίον της κυβέρνησης έπειτα από μια διαμάχη εντός του συνασπισμού αναφορικά με τη συμφωνία που υπέγραψε η κυβέρνηση με τη Σερβική Ορθόδοξη Εκκλησία.(Reuters)

## 20 Αυγούστου
**Καταστροφές και δυστυχήματα**
*Δυστυχήματα στην Τουρκία
**Σε δυστύχημα με λεωφορείο που έπεσε σε προηγούμενο τροχαίο ατύχημα στην πόλη Γκαζιαντέπ της Τουρκίας σκοτώνονται 16 άτομα και τραυματίζονται άλλα 21. (BBC News)
**Σε ένα ακόμα δυστύχημα στη Μαρντίν της Τουρκίας, φορτηγό πέφτει σε σημείο δυστυχήματος που έγινε πριν, με 3 οχήματα να εμπλέκονται σε εκείνο. Συνολικά 20 άτομα σκοτώνονται και άλλα 29 τραυματίζονται στο δεύτερο δυστύχημα. (Al Jazeera)

**Νόμος και έγκλημα**
*Η Ντάρια Ντούγκινα, κόρη του ακροδεξιού πολιτικού φιλοσόφου Αλεξάντρ Ντούγκιν, σκοτώνεται από έκρηξη παγιδευμένου αυτοκινήτου στην περιφέρεια της Μόσχας]. (RTVI) (''The Guardian'')

**Υγεία και περιβάλλον**
*Έξαρση της ευλογιάς των πιθήκων το 2022
**Η Ινδονησία και η Κούβα επιβεβαιώνουν το πρώτο τους κρούσμα από την ευλογιά των πιθήκων. (Reuters) (Rappler)

## 21 Αυγούστου
**Πόλεμος και επιθέσεις**
*Σομαλικός εμφύλιος πόλεμος
**Η πολιορκία σε ξενοδοχείο που κατέλαβαν μαχητές της Αλ Σαμπάαμπ στο Μογκαντίσου τελειώνει με το θάνατο όλων των επιτιθέμενων. Άλλοι 21 άνθρωποι σκοτώθηκαν και άλλοι 117 τραυματίστηκαν. (Al Jazeera) (BBC News)

**Καταστροφές και δυστυχήματα**
*Εννέα άνθρωποι πεθαίνουν σε σφοδρές πλημμύρες στην Περιφέρεια Χόσι της Λογκάρ του Αφγανιστάν. (AP)
*Δεκαέξι άνθρωποι σκοτώνονται και άλλοι τρεις τραυματίζονται όταν φορτηγό συγκρούεται με μικρό λεωφορείο στην Περιφέρεια Ουλιάνοφσκ της Ρωσίας. (Reuters)
*Τουλάχιστον 50 άνθρωποι σκοτώνονται από πλημμύρες που προκλήθηκαν από ισχυρές βροχοπτώσεις στο Χιματσάλ Πραντές και στο Ουταραχάντ στην Ινδία. (Reuters)
*Εννέα στρατιώτες σκοτώνονται και άλλοι τέσσερις τραυματίζονται όταν το φορτηγό τους ξεφεύγει από την πορεία του και κάνει βουτιά σε χαράδρα στο Αζάντ Κασμίρ του Πακιστάν. (Reuters)

**Διεθνείς σχέσεις**
*Τα Ηνωμένα Αραβικά Εμιράτα ανακοινώνουν την επανεγκατάσταση του πρεσβευτή τους στο Ιράν, η οποία θα τεθεί σε ισχύ "τις επόμενες ημέρες", περισσότερα από έξι χρόνια μετά τη διακοπή των διπλωματικών σχέσεων με την Τεχεράνη. (CNA) 

## 22 Αυγούστου
**Καταστροφές και δυστυχήματα**
*Δύο άτομα σκοτώνονται και άλλα επτά τραυματίζονται σε δυστύχημα με λεωφορείο στη Ναγκόγια της Ιαπωνίας. (AP)

**Διεθνείς σχέσεις**
*Ο κυβερνήτης της αμερικανικής πολιτείας Ιντιάνα Έρικ Χόλκομπ επισκέπτεται την Ταϊβάν και συναντάται με την πρόεδρο Τσάι Ινγκ Γουέν. (ABC News)

**Νόμος και έγκλημα**
*Η αστυνομία του Πακιστάν κατηγορεί τον πρώην πρωθυπουργό Ίμραν Χαν για τρομοκρατία. (NPR)

**Οικονομία**
* Η ισοτιμία ευρώ και δολαρίου καταγράφει ιστορικό χαμηλό 20 ετών, με πτώση στα 0,9928. (Anadolu Agency)

## 23 Αυγούστου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ουκρανικές δυνάμεις φέρεται να βομβάρδισαν τα κεντρικά γραφεία της Λαϊκής Δημοκρατίας του Ντονέτσκ στο Ντονέτσκ που ελέγχεται από τους αυτονομιστές, σκοτώνοντας τρία άτομα, σύμφωνα με αξιωματούχους που υποστηρίζουν τη Ρωσία. (Reuters)
**Η Σλοβακία ανακοινώνει ότι θα στείλει επιπλέον 30 οχήματα μάχης πεζικού τύπου BMP-1 και πυρομαχικά στην Ουκρανία. (Reuters)

**Υγεία και περιβάλλον**
*Το ντιγκόνγκ έχει κηρυχθεί εξαφανισμένο στην Κίνα αφού οι επιστήμονες δεν αναφέρουν επαληθευμένες θεάσεις του μεγάλου θαλάσσιου θηλαστικού από το 2000. Ωστόσο, τα ντιγκόνγκ εξακολουθούν να υπάρχουν στη φύση σε μέρη της Νοτιοανατολικής Ασίας και της Αυστραλασίας. (BBC News)
*Η Νότια Κορέα καταγράφει μείωση πληθυσμού για δεύτερη συνεχόμενη χρονιά, λόγω του ότι έχει το χαμηλότερο ποσοστό γεννήσεων στον κόσμο. (Xinhua)

**Νόμος και έγκλημα**
*Το Ομοσπονδιακό Δικαστήριο της Μαλαισίας επικυρώνει την καταδίκη για διαφθορά και την 12ετή φυλάκιση του πρώην πρωθυπουργού Νατζίμπ Ραζάκ σε σχέση για υπεξαίρεση κονδυλίων από τη μαλαισιανή εταιρία στρατηγικής ανάπτυξης 1Malaysia Development Berhad. Ο Νατζίμπ είναι ο πρώτος πρώην πρωθυπουργός της Μαλαισίας που φυλακίζεται. (NPR)

**Πολιτική και εκλογές**
*Ο Αυστραλός πρωθυπουργός Άντονι Αλμπανίζι ανακοινώνει μια επίσημη έρευνα για τη μυστική ορκωμοσία του προκατόχου του, Σκοτ Μόρισον, σε διάφορες υπουργικές θέσεις κατά τη διάρκεια της δεύτερης κυβέρνησής του. (''The Guardian'')

## 24 Αυγούστου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο Ιβάν Σούσκο, διορισμένος από τη Ρωσία επικεφαλής της περιφέρειας Μιχαήλιβκα στη Ζαπορίζια, δολοφονείται με παγιδευμένο αυτοκίνητο. (Euro Weekly News)
*Τουλάχιστον 25 άτομα σκοτώνονται και περισσότερα από άλλα 50 τραυματίζονται σε ρωσική επίθεση με ρουκέτα σε επιβατηγό τραίνο στο Τσαπλίν της περιφέρειας Ντνιπροπετρόφσκ. (''The Guardian'') (Reuters)
**Οι ΗΠΑ ανακοινώνουν ένα νέο πακέτο αμυντικής βοήθειας προς την Ουκρανία, ύψους σχεδόν 3 δισ. δολαρίων. (CBS News)
* Οκτώ άτομα σκοτώνονται σε μαζικούς πυροβολισμούς που εκδηλώνονται στην Τουσάντλα της Μιτσοακάν του Μεξικού. (AP)

**Οικονομία και επιχειρήσεις**
*Η Γερμανία και η γαλλική κατασκευαστική εταιρία Alstom εγκαινιάζουν τα πρώτα στον κόσμο τρένα που κινούνται με καύσιμα από υδρογόνο στην Κάτω Σαξονία. (Al Jazeera)

**Υγεία και περιβάλλον**
*Το Τουβαλού κηρύσσει τα νησιά Νανουμέα, Νούι και Νιουτάο σε ξηρασία και σε έλλειψη πόσιμου νερού. (RNZ)

**Νόμος και έγκλημα**
*Δικαστήριο στις ΗΠΑ επιδικάζει αποζημίωση ύψους 16 εκατομμυρίων δολαρίων στη Βανέσα Μπράιαντ, χήρα του αποβιώσαντα σε αεροπορικό δυστύχημα καλαθοσφαιριστή Κόμπε Μπράιαντ, σε βάρος του Γραφείου Σερίφη της κομητείας του Λος Άντζελες και της Πυροσβεστικής της κομητείας, καθώς είχαν δώσει στη δημοσιότητα μακάβριες φωτογραφίες του πρώην παίκτη, της 13χρονης κόρης του και των άλλων θυμάτων του δυστυχήματος. Η χήρα ενός ακόμα θύματος λαμβάνει το ποσό των 15 εκατομμυρίων δολαρίων. (''The Manila Times'')

**Πολιτική και εκλογές**
*Γενικές εκλογές στην Ανγκόλα 2022
**Οι ψηφοφόροι στην Ανγκόλα ψηφίζουν για την εκλογή προέδρου σε μία σκληρή αναμέτρηση ανάμεσα στον αριστερό υποψήφιο και κάτοχο του αξιώματος Ζοάο Λουρένσο και στον κεντροδεξιό Ανταλμπέρτο Κόστα Ζούνιορ. (MSN)
*Το Συνταγματικό Δικαστήριο της Ταϊλάνδης αναστέλλει προσωρινά τα καθήκοντα του πρωθυπουργού Πραγιούθ Τσαν-ότσα λόγω υπόθεσης που κατατέθηκε από βουλευτές του κόμματος Φέου Τάι σχετικά με το εάν το όριο οκταετούς θητείας για την πρωθυπουργία θα πρέπει επίσης να περιλαμβάνει το χρόνο του Πραγιούθ ως αρχηγού του Εθνικού Συμβουλίου για την Ειρήνη και την Τάξη. Ο αντιπρόεδρος της κυβέρνησης Πραουίτ Γουονγκσουγουάν αναλαμβάνει την πρωθυπουργία όσο εκδικάζεται η υπόθεση. (Reuters)

## 25 Αυγούστου
**Πόλεμος και επιθέσεις**
*Ρωσο-Ουκρανικός πόλεμος, Εισβολή της Ρωσίας στην Ουκρανία
**Ο Πυρηνικός σταθμός Ζαπορίζια αποσυνδέεται πλήρως από το ηλεκτρικό δίκτυο μετά από αρκετές πυρκαγιές που προκλήθηκαν από βομβαρδισμούς κοντά στο εργοστάσιο. (NBC News)
* Οι ΗΠΑ πραγματοποιούν για δεύτερη συνεχόμενη ημέρα βομβαρδισμούς στη Συρία εναντίον των υποστηριζόμενων από το Ιράν παραστρατιωτικών ομάδων. (''The Wall Street Journal'')

**Νόμος και έγκλημα**
*Δολοφονία του Σίνζο Άμπε
**Ο Ιτάρου Νακαμούρα, επικεφαλής της εθνικής αστυνομικής υπηρεσίας στην Ιαπωνία, παραιτείται, αναλαμβάνοντας την ευθύνη για τις αποτυχίες στο θέμα της ασφάλειας του πρώην πρωθυπουργού Σίνζο Άμπε που είχε ως αποτέλεσμα τη δολοφονία του στις 8 Ιουλίου. (CBC)
* Στις ΗΠΑ τέσσερα άτομα, συμπεριλαμβανομένου ενός αστυνομικού, σκοτώνονται σε μαζικό πυροβολισμό στην πόλη Τούξον στην πολιτεία Αριζόνα. (ABC News)

**Πολιτική και εκλογές**
*Γενικές εκλογές στην Ανγκόλα 2022
**Η εκλογική επιτροπή ανακοινώνει ότι ο πρόεδρος της χώρας Ζοάο Λουρένσο από το MPLA κέρδισε τις χθεσινές γενικές εκλογές. (Reuters)

## 26 Αυγούστου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η κρατική πυρηνική εταιρεία της Ουκρανίας, Energoatom, αναφέρει ότι ο κατεχόμενος από τη Ρωσία πυρηνικός σταθμός ηλεκτροπαραγωγής της Ζαπορίζια επανέλαβε την παροχή ηλεκτρικής ενέργειας στο δίκτυο ηλεκτρικής ενέργειας της Ουκρανίας αφού αποσυνδέθηκε χθες από αυτό για πρώτη φορά στην ιστορία. (Al Jazeera) (Reuters)
*Οι δυνάμεις της Αιθιοπίας σύμφωνα με πληροφορίες πραγματοποίησαν αεροπορική επιδρομή σε παιδική χαρά στο Μεκέλε της περιφέρειας Τιγκράι, σκοτώνοντας τουλάχιστον επτά άτομα και τραυματίζοντας περισσότερα από 13 άλλα. (CTV News)  (Reuters)

**Νόμος και έγκλημα**
* Στο Βέλγιο ένα όχημα πέφτει πάνω σε πλήθος ανθρώπων στο κέντρο των Βρυξελλών, τραυματίζοντας έξι άτομα. Ο οδηγός τράπηκε σε φυγή από το σημείο, αλλά στη συνέχεια συλλαμβάνεται στην Αμβέρσα. Το κίνητρο παραμένει ασαφές, αλλά δεν αποκλείεται η τρομοκρατία. (''Brussels Times'') (Euronews) 

## 27 Αυγούστου
**Πόλεμος και επιθέσεις**
*Στη Λιβύη, σε συγκρούσεις μεταξύ δύο ομάδων πολιτοφυλακής στην Τρίπολη σκοτώνονται τουλάχιστον 23 άνθρωποι και τραυματίζονται πάνω από 140. (AP) (Reuters)
* Σε επίθεση που σημειώνεται σε ορυχείο χρυσού στην Μπουνγκού του Διαμερίσματος Μπιλανγκά στην επαρχία Νανιά της Μπουρκίνα Φάσο σκοτώνονται 6 άτομα και τραυματίζονται άλλα δύο. (Reuters)

**Καταστροφές και δυστυχήματα**
* Στην Ολλανδία έξι άνθρωποι σκοτώνονται και άλλοι επτά τραυματίζονται όταν ένα φορτηγό πέφτει πάνω σε κοινοτικό μπάρμπεκιου σηνο Nieuw-Beijerland της Νότιας Ολλανδίας. (AP)

**Διεθνείς σχέσεις**
*Ο πρωθυπουργός του Κοσσυφοπεδίου Άλμπιν Κούρτι και ο Σέρβος πρόεδρος Αλεξάνταρ Βούτσιτς καταλήγουν σε συμφωνία για ελεύθερες μετακινήσεις μεταξύ Κοσόβου και Σερβίας. (''The Manila Times'')

**Αθλητισμός**
*Πρέμιερ Λιγκ 2022–23
**Ο αγγλικός ποδοσφαιρικός σύλλογος Λίβερπουλ νικά την Μπάουρνεμαουθ στο γήπεδο Άνφιλντ με 9-0, ισοφαρίζοντας το ρεκόρ συνολικής διαφοράς σκορ στην ιστορία της Πρέμιερ Λιγκ. (BBC Sport)

## 28 Αυγούστου
**Καταστροφές**
*Στη Μογγολία η Εθνική Υπηρεσία Διαχείρισης Κρίσεων Έκτακτης Ανάγκης αναφέρει ότι οι πυρκαγιές έχουν κάψει περισσότερα από 1 εκατομμύριο εκτάρια γης μέχρι στιγμής φέτος, κυρίως λόγω αμέλειας. (Xinhua)

**Διεθνείς σχέσεις**
* Η Κολομβία και η Βενεζουέλα αποκαθιστούν τις διπλωματικές σχέσεις έπειτα από τρία χρόνια. (Al Jazeera)

**Νόμος και έγκλημα**
*Δύο δημοσιογράφοι σκοτώνονται και ένας ακόμα τραυματίζεται όσε επίθεση από ενόπλους που οδηγούσαν μοτοσικλέτες στη Φουντασιόν της Μαγκανταλένα στην Κολομβία. (WION)

## 29 Αυγούστου

**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Ουκρανία αναφέρει ότι έχει ξεκινήσει μια χερσαία επίθεση σε διάφορες κατευθύνσεις στην κατεχόμενη από τη Ρωσία περιφέρεια Χερσώνας. (Reuters)
****Δύο άνθρωποι σκοτώνονται και άλλοι πέντε τραυματίζονται όταν ρωσικές δυνάμεις βομβαρδίζουν την πόλη Μικολάιβ, σύμφωνα με τον περιφερειάρχη Βιτάλι Κιμ (Reuters)
*Υποστηρικτές του Σιίτη κληρικού Μουκτάντα αλ Σαντρ εισβάλλουν στο Μέγαρο της Δημοκρατίας στη Βαγδάτη. Ο ιρακινός στρατός ανακοινώνει καθολική απαγόρευση κυκλοφορίας στην πρωτεύουσα από τις 3:30 μ.μ. τοπική ώρα. (France 24)

**Καταστροφές και δυστυχήματα**
*Ευρωπαϊκή μεταναστευτική κρίση 
**Μια λέμβος που μετέφερε 27 Αιγύπτιους καθ' οδόν προς την Ιταλία ανατρέπεται στα ανοικτά των ακτών της Λιβύης, αφήνοντας τουλάχιστον δύο ανθρώπους νεκρούς και άλλους δεκαεννέα αγνοούμενους στη Μεσόγειο Θάλασσα. (Middle East Eye)
*Πλημμύρες που προκλήθηκαν από έντονες βροχοπτώσεις επηρεάζουν το βόρειο Λάος, προκαλώντας καταστροφές ύψους 5,6 δισεκατομμυρίων κιπ. (Xinhua)

**Νόμος και έγκλημα**
*Στη Μαδαγασκάρη 18 άτομα σκοτώνονται και άλλα 34 τραυματίζονται από πυρά της αστυνομίας εναντίον διαδηλωτών στο Ικόνγκο. Τα θύματα διαμαρτύρονταν για την απαγωγή ενός παιδιού με αλφισμό. (Al Jazeera)

## 30 Αυγούστου
**Πόλεμος και επιθέσεις**
*Πολιτική κρίση στο Ιράκ
**Συνεχίζονται οι συγκρούσεις στη Βαγδάτη μεταξύ των υποστηρικτών του σιίτη κληρικού Μουκτάντα αλ Σαντρ και των δυνάμεων ασφαλείας, με τον αριθμό των νεκρών να ανέρχεται στους 23. Το σύνολο των θυμάτων είναι υποστηρικτές του Σαντρ, ενώ άλλα 380 άτομα τραυματίζονται. (BBC)
*Μαχητές των Συμμαχικών Δημοκρατικών Δυνάμεων σκοτώνουν τουλάχιστον 40 άτομα σε μια σειρά επιδρομών σε πολλά χωριά στο Βόρειο Κίβου της Λαϊκής Δημοκρατίας του Κονγκό. Τουλάχιστον 76 άλλοι απάγονται από την οργάνωση. (Reuters)

**Καταστροφές και δυστυχήματα**
*Από τη σύγκρουση ενός φορτηγού με ένα μικρό λεωφορείο σε δρόμο της επαρχίας Χουζεστάν στο νοτιοδυτικό Ιράν σκοτώνονται 16 άτομα. (Xinhua)
* Από τη συντριβή νοτιοαφρικανικού αεροσκάφους της αστυνομίας στο αεροδρόμιο Ραντ του Γιοχάνεσμπουργκ σκοτώνονται και οι 5 επιβαίνοντες σε αυτό και τραυματίζεται ο πιλότος. (''Independent Online'') (SABC News)

**Πολιτική και εκλογές**
*Η υπουργός Υγείας της Πορτογαλίας Μάρτα Τεμίντο παραιτείται εξαιτίας του κλεισίματος των υπηρεσιών έκτακτης ανάγκης. (Reuters)

## 31 Αυγούστου
**Καταστροφές και δυστυχήματα**
*Δέκα άνθρωποι σκοτώνονται και αρκετοί άλλοι τραυματίζονται όταν ένα ημιφορτηγό ανατρέπεται κοντά σε σχολείο στο Μπεκάσι της Δυτικής Ιάβας στην Ινδονησία. (Reuters)
* Στην Ισπανία ένα άτομο σκοτώνεται και άλλα 50 τραυματίζονται από χαλαζόπτωση στην Καταλονία. Αυτός είναι ο πρώτος άμεσος θάνατος που σχετίζεται με χαλάζι στην Ευρώπη από το 1997. (BBC News)
*Ένα άτομο σκοτώνεται και άλλα έξι τραυματίζονται έπειτα από την κατάρρευση κτιρίου στην πόλη Κάνο της ομώνυμης πολιτείας στη Νιγηρία. (Associated Press)

**Υγεία και περιβάλλον**
*Πανδημία COVID-19
**Το Εθνικό Υπουργικό Συμβούλιο της Αυστραλίας συμφωνεί να μειώσει την υποχρεωτική περίοδο απομόνωσης για άτομα που έχουν μολυνθεί από την COVID-19 σε 5 ημέρες, εάν ένα άτομο είναι ασυμπτωματικό εκείνη τη στιγμή. Ωστόσο, οι εργαζόμενοι σε περιβάλλοντα υψηλού κινδύνου εξακολουθούν να απαιτείται να απομονώνονται για 7 ημέρες. (ABC News)
*Η Σουηδία αναφέρει το πρώτο κρούσμα του ιού H5N1 της γρίπης των πτηνών σε φώκαινα. (Phys)
*Το προσδόκιμο ζωής στις Ηνωμένες Πολιτείες μειώνεται για δεύτερη συνεχή χρονιά, υποχωρώντας κατά σχεδόν έναν χρόνο από τις τιμές του 2020. (Associated Press)

**Διεθνείς σχέσεις**
*Οι υπουργοί Εξωτερικών της Ευρωπαϊκής Ένωσης συμφωνούν να αναστείλουν μια συμφωνία για διευκόλυνση των θεωρήσεων βίζας με τη Ρωσία, καθιστώντας δυσκολότερη και ακριβότερη για τους Ρώσους τουρίστες την είσοδο στην ΕΕ. (English Al Arabiya)

08